cy en ceb su cy de cy cy cy jbo ast es es cy es en cy cy cy cy cy nb cy cy cy en en es cy fr cy en cy cy cy de cy cy cy en et es su cy cy cy kw cy cy cy de cy cy cy cy cy cy cy cy cy fr en cy
Strategaeth y WCIA ar gyfer 2014-19
Beth ydyn ni ' n ei wneud
O le ydyn ni ' n dod
Gadael cymynrodd yn eich Ewyllys
Beth ydyn ni ' n ei wneud
Strategaeth y WCIA ar gyfer 2014-19
Beth yw pwrpas y strategaeth hon
Mae'r WCIA yn ceisio bod o fudd i bobl o bob oedran a gallu, ar draws Cymru, a Chymry sy'n byw y tu hwnt i'n ffiniau.
Rydym yn awyddus i ddarparu ystod o weithgareddau a chymorth o safon, sy’n ddigon amrywiol i gynnwys pawb, fel bod pobl yn dod yn ffrindiau gydol oes i’n helusen.
Yn y strategaeth hon, rydym yn nodi sut y bydd y WCIA yn gweithio tuag at gyflawni’r weledigaeth hon dros y pum mlynedd nesaf. Rydym yn edrych ymlaen at eich croesawu ar ein taith.
Ein strategaeth ar gyfer 2014-19
Mae ein strategaeth yn ceisio dwyn ​​ynghyd dwy agwedd bwysig. Yn gyntaf, rydym yn credu bod ymwneud â materion byd-eang yn werthfawr yn ei hunan ac o'i hunan.  Yn ail, rydym yn gwybod ei fod yn fwy heriol nag erioed o'r blaen i lwyddo yn y farchnad fyd-eang; felly mae angen i bobl allu cyfathrebu ar draws diwylliannau a gwledydd a chael ymwybyddiaeth o'r byd tu allan i Gymru.
Mae bod ynghlwm wrth faterion byd-eang yn meddu ar y pŵer i drawsnewid ein gwerthoedd, ein rhagolygon, a'n hagwedd at fywyd.
Rydym felly wedi sefydlu tair blaenoriaeth strategol ar gyfer y pum mlynedd nesaf.
Ysbrydoli ystod ehangach o bobl yng Nghymru i ddysgu am, a gweithredu ar faterion byd-eang
Rydym eisiau i waith y WCIA fod yn berthnasol i fywydau pob dydd mwy o bobl, a bod yn groesawgar a chynhwysol. Byddwn yn mynd ati i geisio cynnwys grwpiau sydd wedi eu hymyleiddio yn ein gwaith ac yn gwneud y gorau o gyfleoedd cyfathrebu ar-lein.  Rydym hefyd yn awyddus i gefnogi busnesau Cymreig i gryfhau'r dimensiwn rhyngwladol yn eu gwaith. Os nad oes gennym y gallu i wneud pethau ein hunain, byddwn yn helpu pobl i ddod o hyd i'r wybodaeth a'r sefydliadau sydd eu hangen arnynt.
Darparu mwy o gyfleoedd i bobl wirfoddoli a datblygu sgiliau
Rydym yn cydnabod bod datblygu sgiliau'n ganolog os yw Cymru i ddod yn genedl gryfach, fwy cynaliadwy; felly, rydym eisiau cefnogi datblygiad personol a phroffesiynol pobl wrth iddynt ddod ynghlwm mewn materion rhyngwladol. Mae darparu cyfleoedd gwirfoddoli gwych yn rhan bwysig o'r ymgyrch hon, a gallai, yn ei dro, wella ansawdd a chyrhaeddiad gwaith y WCIA. Gallwn hefyd wneud cyfraniad gwerthfawr drwy'r gwasanaethau yr ydym yn eu cyflwyno i ysgolion a busnesau.
Chwarae rôl gryfach o ran datblygu Cymru fel cenedl allblyg a llwyddiannus
Rydym yn cefnogi uchelgais i Gymru fod yn arweinydd byd-eang ym maes datblygu cynaliadwy, ac rydym yn awyddus i chwarae ein rhan wrth wneud i hyn ddigwydd.  Mae gan Gymru gryfderau diwylliannol a hanesyddol a all roi llais unigryw iddi mewn materion rhyngwladol, a byddwn yn cynnal dadleuon ac yn dylanwadu ar bolisi'r llywodraeth i'r perwyl hwn. Ym maes datblygu rhyngwladol yn benodol, byddwn yn helpu Cymru i adeiladu ar ei chryfderau, sef cyfranogiad cymunedol a chysylltu rhyngwladol. Mae gan bobl unigol rôl hanfodol i'w chwarae yn y datblygiadau cenedlaethol hyn.
Ymaelodwch â’n llythyr newyddion